**ΤΟΠΙΚΟ ΠΡΟΓΡΑΜΜΑ CLLD-LEADER ΕΠΑλΘ Π.Ε. ΠΡΕΒΕΖΑΣ-Π.Ε.ΑΡΤΑΣ**

**ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΛΙΕΙΑ & ΘΑΛΑΣΣΑ 2014 -2020»**

**ΠΡΟΤΕΡΑΙΟΤΗΤΑ 4 «ΑΥΞΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΕΔΑΦΙΚΗΣ ΣΥΝΟΧΗΣ»**

**«ΔΗΜΟΣΙΕΣ ΕΠΕΝΔΥΣΕΙΣ ΓΙΑ ΤΗΝ ΑΕΙΦΟΡΟ ΑΝΑΠΤΥΞΗ ΤΩΝ ΑΛΙΕΥΤΙΚΩΝ ΠΕΡΙΟΧΩΝ»**

**(Μέτρο 8.3.3: Άρ. 63.1 του Καν. 508/2014 ‘Εφαρμογή στρατηγικών τοπικής ανάπτυξης με πρωτοβουλία των τοπικών κοινοτήτων’ [για παρεμβάσεις δημοσίου χαρακτήρα]) – ETANAM A.E.OTA**

**ΕΝΗΜΕΡΩΤΙΚΟΣ ΟΔΗΓΟΣ ΠΡΟΣΚΛΗΣΗΣ**

**Κωδικός Πρόσκλησης: 63.1 CLLD.7**

**Φεβρουάριος 2020**

Περιεχόμενα

[**1. ΕΠΑΛΘ 2014-2020 – Προτεραιότητα 4: «Αύξηση της απασχόλησης και της εδαφικής συνοχής» - ΤΑΠΤοΚ - CLLD** 3](#_Toc32921267)

[**2. Το Τοπικό Πρόγραμμα CLLD / LEADER της ΕΤΑΝΑΜ Α.Ε.ΟΤΑ** 4](#_Toc32921268)

[**3. Δημόσιες επενδύσεις για την αειφόρο ανάπτυξη των αλιευτικών περιοχών** 9](#_Toc32921269)

[**4. Γενικοί και ειδικοί όροι επιλεξιμότητας** 10](#_Toc32921270)

[**5. Εύλογο κόστος** 12](#_Toc32921271)

[**6. Απαιτούμενα δικαιολογητικά** 12](#_Toc32921272)

[**7. Διαδικασία αξιολόγησης αιτήσεων χρηματοδότησης** 16](#_Toc32921273)

[**8. Διευκρινήσεις για την ύπαρξη κρατικής ενίσχυσης στην πράξη** 17](#_Toc32921274)

[**9. ΧΑΡΤΗΣ ΠΕΡΙΟΧΗΣ ΠΑΡΕΜΒΑΣΗΣ** 21](#_Toc32921275)

|  |
| --- |
| **1. ΕΠΑΛΘ 2014-2020 – Προτεραιότητα 4: «Αύξηση της απασχόλησης και της εδαφικής συνοχής» - ΤΑΠΤοΚ - CLLD** |

Το **Επιχειρησιακό Πρόγραμμα Αλιείας και Θάλασσας 2014 – 2020** (ΕΠΑΛΘ 2014 – 2020), αξιοποιώντας τους πόρους του **Ευρωπαϊκού Ταμείου Θάλασσας και Αλιείας** (ΕΤΘΑ) και στο πλαίσιο της Ολοκληρωμένης Χωρικής Ανάπτυξης, στοχεύει στη βιώσιμη ανάπτυξη περιοχών αλιείας και υδατοκαλλιέργειας. Ένα μέσο επίτευξης του στόχου αυτού, είναι η υλοποίηση **ολοκληρωμένων πολυταμειακών στρατηγικών τοπικής ανάπτυξης** υπό την ευθύνη **τοπικών φορέων**, (Άρθρο 32 του Καν. ΕΕ 1303/2013) σε συνέργεια με άλλα Ευρωπαϊκά Διαρθρωτικά και Επενδυτικά Ταμεία (ΕΔΕΤ), οι οποίες κυμαίνονται από επικεντρωμένες στην αλιεία έως και ευρύτερες στρατηγικές που απευθύνονται στη διαφοροποίηση των αλιευτικών περιοχών.

Προβλέπεται να υλοποιηθούν παρεμβάσεις που ομαδοποιούνται υπό τους ακόλουθους **αναπτυξιακούς στόχους:**

* Προώθηση της οικονομικής ανάπτυξης, της κοινωνικής ένταξης, της δημιουργίας θέσεων εργασίας και της στήριξης της κινητικότητας του εργατικού δυναμικού στις παράκτιες και τις εσωτερικές κοινότητες που εξαρτώνται από την αλιεία και την υδατοκαλλιέργεια.
* Διαφοροποίηση των δραστηριοτήτων στο πλαίσιο της αλιείας και σε άλλους τομείς της θαλάσσιας οικονομίας.

Στο πλαίσιο υλοποίησης των στρατηγικών τοπικής ανάπτυξης, με την εφαρμογή **της Τοπικής Ανάπτυξης με την Πρωτοβουλία των Τοπικών Κοινοτήτων (ΤΑΠΤοΚ - CLLD)**, το ΕΤΘΑ δύναται να χρηματοδοτήσει Δημόσιες επενδύσεις για την αειφόρο ανάπτυξη των αλιευτικών περιοχών, επιλεγμένων περιοχών παρέμβασης.

Δύναται να υποβληθούν προτάσεις/δράσεις οι οποίες συμβάλλουν με άμεσο ή έμμεσο τρόπο στην ανάπτυξη της τοπικής οικονομίας, συμπεριλαμβανομένης της αξιοποίησης των περιβαλλοντικών πλεονεκτημάτων της περιοχής και της προώθησης της πολιτιστικής κληρονομιάς.

Το ΕΤΘΑ, ενδεικτικά, δύναται να χρηματοδοτήσει:

* Υποδομές που μεγιστοποιούν τη συμμετοχή αλιείας / υδατοκαλλιέργειας στην βιώσιμη ανάπτυξη των περιοχών αλιείας και υδατοκαλλιέργειας, εφόσον μπορεί να τεκμηριωθεί η διαχείρισή τους σε τοπικό επίπεδο.
* Υποδομές για την ενθάρρυνση της τουριστικής δραστηριότητας (θαλάσσια πάρκα, καταδυτικά κέντρα, παρατηρητήρια θαλάσσιου περιβάλλοντος, υποδομές μικρής κλίμακας για την ανάδειξη περιοχών φυσικού κάλλους, αξιοθέατων και μνημείων της φύσης ή του πολιτισμού κ.α.).
* Υποδομές και Υπηρεσίες για τη βελτίωση της ποιότητας ζωής στις αλιευτικές περιοχές (αποκατάσταση κτιρίων για κοινωφελή χρήση, βελτίωση και ανάπλαση κοινόχρηστων χώρων, δημιουργία χώρων πρασίνου κ.α.).

|  |
| --- |
| **2. Το Τοπικό Πρόγραμμα CLLD / LEADER της ΕΤΑΝΑΜ Α.Ε.ΟΤΑ** |

**2.1 Θεματικές κατευθύνσεις και στόχοι του Τοπικού Προγράμματος**

Με βάση το αντικείμενο της πολυταμειακής προσέγγισης του Τοπικού Προγράμματος εξειδικεύονται και οι στόχοι του Τοπικού Προγράμματος ως ακολούθως :

* **Στόχος 1**: ***Αύξηση της προστιθέμενης αξίας και της ποιότητας των τοπικών αγροτικών και αλιευτικών προϊόντων*.** Ο στόχος επιδιώκει τη δημιουργία αυξημένης προστιθέμενης αξίας στην τοπική παραγωγή, με τη διεύρυνση της παραγωγικής βάσης των ποιοτικών και επώνυμων αγροτικών & αλιευτικών τοπικών προϊόντων μέσω κατάλληλης μεταποίησης και ανάδειξής τους με τη διασφάλιση της ποιότητας και σήμανσης, προκειμένου να διευρυνθεί η αγορά διάθεσής τους.
* **Στόχος 2: *Αναδιάρθρωση και Ενίσχυση της επιχειρηματικότητας της παραγωγικής βάσης σε τομείς της τοπικής οικονομίας.*** Ο στόχος επιδιώκει τη δημιουργία κρίσιμων προϋποθέσεων για την προώθηση νέων και σύγχρονων επιχειρηματικών πρωτοβουλιών στην περιοχή παρέμβασης στους τομείς της τοπικής οικονομίας και εν τέλει, συντελούν στη δημιουργία καινοτόμων και σύγχρονων επιχειρηματικών πρωτοβουλιών (π.χ. μέσω της διασύνδεσης του τουρισμού με την αγροτική οικονομία και τα επώνυμα ποιοτικά προϊόντα της περιοχής ή της αξιοποίησης των εναλλακτικών πηγών ενέργειας και ειδικότερα του γεωθερμικού πεδίου της πεδιάδας Άρτας), καθώς τη διεύρυνση του φάσματος και τη διαφοροποίηση της οικονομικής δραστηριοποίησης των κατοίκων, προκειμένου να αυξηθεί η απασχόληση, το εισόδημα και κατά συνέπεια το επίπεδο διαβίωσης των κατοίκων.
* **Στόχος 3: Ενίσχυση της ανάπτυξης δραστηριοτήτων για την απόκτηση συμπληρωματικών ή διαφοροποίησης εισοδημάτων στις αλιευτικές περιοχές.** Ο στόχος επιδιώκει την ενίσχυση αφενός δραστηριοτήτων που θα προσδώσουν συμπληρωματικά εισοδήματα στους αλιείς και αφετέρου τη διαφοροποίηση του εισοδήματος των αλιέων της περιοχής παρέμβασης προκειμένου να διευκολυνθεί η τοπική απασχόληση.
* **Στόχος 4**: ***Διαμόρφωση κατάλληλων και ελκυστικών συνθηκών διαβίωσης και βελτίωση της ποιότητας ζωής του πληθυσμού***, με έμφαση στους αγροτικούς και μικρούς αλιευτικούς οικισμούς της περιοχής παρέμβασης, κυρίως μέσω της ενδυνάμωσης των θεσμών κοινωνικής προστασίας και της άρσης της απομόνωσης τμημάτων του πληθυσμού (κυρίως των γυναικών και των νέων) και περιοχών, προκειμένου να επιτευχθεί η μεταστροφή των δυσμενών πληθυσμιακών εξελίξεων.
* **Στόχος 5**: ***Προστασία- ανάδειξη του σπάνιου φυσικού περιβάλλοντος και της πολιτιστικής κληρονομιάς της περιοχής***. Ιδιαίτερη έμφαση δίνεται στην ανάδειξη των στοιχείων που σηματοδοτούν στη διατήρηση της τοπικής πολιτιστικής κληρονομιάς ως κύριο συστατικό στοιχείο ενδυνάμωσης της τοπικής οικονομίας και διαμόρφωσης της ιδιαίτερης ταυτότητας της περιοχής ως τουριστικού προορισμού, ενώ συμβάλλει στη διαμόρφωση εναλλακτικών δυνατοτήτων απασχόλησης του πληθυσμού στον τομέα του τουρισμού. Η συμβατή δε με την προστασία του περιβάλλοντος ανάπτυξη δράσεων μπορεί να αποτελέσει το βασικότερο συγκριτικό πλεονέκτημα ιδιαίτερα για την αλιευτική δραστηριότητα όσο και για τον τουρισμό, και να συμβάλλει στην ενίσχυση της οικονομικής ανταγωνιστικότητας της περιοχής, εξασφαλίζοντας παράλληλα την κοινωνική συναίνεση και συμμετοχή.
* **Στόχος 6**: ***Διαμόρφωση ενός διακριτού και ποιοτικού τουριστικού προϊόντος, με αναγνωρίσιμη τοπική ταυτότητα***, που θα στοχεύει στην περιβαλλοντική μοναδικότητα της περιοχής και θα απευθύνεται θεματικά σε επισκέπτες ποικίλων ενδιαφερόντων (αγροτουρισμός, οικοτουρισμός, αλιευτικός τουρισμός κ.λ.π.), έτσι ώστε να αποτελέσει κίνητρο ενίσχυσης της τοπικής οικονομίας ενώ θα συμβάλλει στη διαμόρφωση εναλλακτικών δυνατοτήτων απασχόλησης του τοπικού πληθυσμού στον τομέα του τουρισμού.

Οι στόχοι που έχουν υιοθετηθεί, εξυπηρετούν την ανάκαμψη των σχετικών υστερήσεων της περιοχής παρέμβασης, αναμένεται να συμβάλλουν ουσιαστικά στην ισόρροπη και βιώσιμη ανάπτυξη της τοπικής οικονομίας σε τομεακό και χωρικό επίπεδο, στην ενίσχυση της ανταγωνιστικότητας, στην ανάδειξη των συγκριτικών πλεονεκτημάτων της περιοχής, στην προστασία του περιβάλλοντος, στην αύξηση των εισοδημάτων, στη δημιουργία νέων θέσεων εργασίας στην ύπαιθρο και των ευκαιριών πολυαπασχόλησης του τοπικού πληθυσμού, και αποσκοπούν στην αντιμετώπιση των επιπτώσεων πιθανών και αναμενόμενων εξωγενών εξελίξεων στη τοπική οικονομική βάση, με διατήρηση της κοινωνικής και οικονομικής συνοχής.

Η επίτευξη των στόχων στηρίζεται σε ***στρατηγική τοπικής ανάπτυξης***, με ολοκληρωμένο, καινοτόμο και πολυτομεακό χαρακτήρα.

Η κεντρική θεματική κατεύθυνση, γύρω από την οποία διαρθρώνεται η αναπτυξιακή στρατηγική και εξειδικεύονται οι στόχοι του Τοπικού Προγράμματος για την περιοχή παρέμβασης, στηρίζεται στην ορθολογική αξιοποίηση των διαθέσιμων πόρων και των συγκριτικών πλεονεκτημάτων της περιοχής (την αξιόλογη γεωργική, κτηνοτροφική και αλιευτική παραγωγή και το σπάνιο οικοσύστημα, το οποίο προσελκύει το ενδιαφέρον επισκεπτών), σε συνδυασμό με τη σύνδεση της τοπικής παραγωγής με το φυσικό περιβάλλον, τη διαμόρφωση και ανάδειξη μιας ιδιαίτερης και αναγνωρίσιμης ταυτότητας για τα τοπικά προϊόντα και τις υπηρεσίες, καθώς και την βελτίωση της ποιότητας των παραγόμενων προϊόντων / υπηρεσιών.

Οι ανωτέρω στόχοι και στρατηγική καθορίζουν την **Βασική Θεματική Κατεύθυνση** η οποία έχει και τη μεγαλύτερη χρηματοδοτική βαρύτητα με βάση τις ανάγκες, τη δυναμική, τις δυνατότητες και προοπτικές της περιοχής παρέμβασης και είναι η:

**Βελτίωση της ελκυστικότητας της περιοχής παρέμβασης και ενίσχυση του τουριστικού προϊόντος**

Η ανωτέρω κύρια θεματική κατεύθυνση συμπληρώνεται από τις κάτωθι επί μέρους Θεματικές Κατευθύνσεις:

**Θ.Κ. 1 :** Βελτίωση της ανταγωνιστικότητας της αλυσίδας αξίας του αγροδιατροφικού τομέα

**Θ.Κ. 2 :** Βελτίωση των συνθηκών διαβίωσης και ποιότητας ζωής του τοπικού πληθυσμού.

**Θ.Κ. 3 :** Διαφοροποίηση και ενδυνάμωση της τοπικής οικονομίας

**Θ.Κ. 4 :** Διατήρηση – βελτίωση των πολιτιστικών στοιχείων της περιοχής

**Θ.Κ. 5 :** Εισαγωγή πρακτικών για την αειφόρο ανάπτυξη της περιοχής

**Θ.Κ. 6 :** Διασύνδεση τομέων και οικονομικών παραγόντων

**Θ.Κ. 7** **:** Προώθηση της συμμετοχής, της συνεργασίας, της δικτύωσης και της ανταλλαγής τεχνογνωσίας μεταξύ διαφορετικών περιοχών εταίρων και κρατών

Το Τοπικό Πρόγραμμα υιοθετεί συγκεκριμένα μια στρατηγική που έχει στόχο την εφαρμογή ενός νέου μοντέλου πολυτομεακής τοπικής ανάπτυξης, το οποίο:

* βασίζεται σε όλες τις κατευθυντήριες γραμμές του ΠΑΑ 2014-2020 και του ΕΠΑλΘ 2014-2020 (ολοκληρωμένη προσέγγιση, από κάτω προς τα πάνω διαδικασία κλπ.),
* υιοθετεί το μοντέλο της αειφόρου χωρικής ανάπτυξης,
* αξιοποιεί τη σημαντική εμπειρία της ΕΤΑΝΑΜ Α.Ε.ΟΤΑ και των τοπικών φορέων από την υλοποίηση προηγούμενων εφαρμογών της Κ.Π. LEADER, ΟΠΠΑΧ , ΕΠΑΛ 2007-2013 και άλλων προγραμμάτων,
* συμπληρώνει τα υπόλοιπα προγράμματα και πολιτικές πολλαπλασιάζοντας τη δυναμική των παρεμβάσεων και των επιπτώσεών τους ώστε μέσα από μια αλυσίδα αναπτυξιακών δράσεων να δημιουργηθούν σταδιακά οι βάσεις μιας αυτοτροφοδοτούμενης τοπικής ανάπτυξης,
* συσπειρώνει το σύνολο των φορέων και κατοίκων της περιοχής παρέμβασης, αλλά και της ευρύτερης περιοχής, στο πλαίσιο μιας στρατηγικής ολοκληρωμένης ανάπτυξης,
* δημιουργεί μια διακριτή και αναγνωρίσιμη τοπική ταυτότητα προϊόντων και υπηρεσιών,
* διαφοροποιεί το τουριστικό προϊόν αξιοποιώντας το περιβαλλοντικό και πολιτιστικό πλούτο της περιοχής,
* εξομαλύνει την άνιση ανάπτυξη των παραθαλάσσιων έναντι των περιοχών της ενδοχώρας.

Τα *αποτελέσματα* από την υλοποίηση του Τοπικού Προγράμματος αναμένεται να είναι συνοπτικά τα ακόλουθα:

* Ανασυγκρότηση του τοπικού παραγωγικού δυναμικού με τη δημιουργία νέων, βιώσιμων επιχειρήσεων.
* Αύξηση της απασχόλησης και δημιουργία νέων θέσεων εργασίας εκτός αλιευτικού κλάδου, ειδικά για τις γυναίκες και τους νέους στις αλιευτικές κοινότητας που πλήττονται περισσότερο από την ανεργία και την υποαπασχόληση.
* Βελτίωση της ζωής στην ύπαιθρο και συγκράτηση του πληθυσμού νέων ηλικιών στην περιοχή με παράλληλη βελτίωση τόσο της πυραμίδας των ηλικιών, όσο και του ποσοστού του ενεργού πληθυσμού στο συνολικό πληθυσμό της περιοχής.
* Αύξηση της συνολικής ανταγωνιστικότητας της τοπικής παραγωγής και των δυνατοτήτων διείσδυσης των προϊόντων σε υφιστάμενες και νέες αγορές με την τόνωση εξαγωγών και παροχή ποιοτικότερων υπηρεσιών μέσω της ανάπτυξης συνεργασιών και δικτυώσεων.
* Τουρισμός υψηλής ποιότητας με αύξηση των επισκεπτών με κύριο προσανατολισμό τις ειδικές μορφές τουρισμού με σημαντικά πολλαπλασιαστικά αποτελέσματα και στους λοιπούς παραγωγικούς τομείς της περιοχής, με παράλληλη επιμήκυνση της τουριστικής περιόδου.
* Σύζευξη οικονομικών κλάδων, όπως ο τουρισμός με την μεταποίηση και την αλιευτική παραγωγή με σημαντικά πολλαπλασιαστικά αποτελέσματα για όλους τους κλάδους.
* Προστασία και ανάδειξη του φυσικού και οικιστικού περιβάλλοντος.

Το Τ.Π. CLLD / LEADER της ΕΤΑΝΑΜ Α.Ε. ΟΤΑ συνεπώς περιλαμβάνει δράσεις που θα συμβάλουν στην επίτευξη των παραπάνω στόχων και στην βιώσιμη ανάπτυξη της περιοχής παρέμβασης.

Για την εφαρμογή της στρατηγικής του Τ.Π. CLLD / LEADER της ΕΤΑΝΑΜ Α.Ε. ΟΤΑ και ιδιαίτερα του Μέτρου 4.2 του ΕΠΑΛΘ 2014-2020 «Στήριξη υλοποίησης δράσεων των στρατηγικών Τοπικής Ανάπτυξης με Πρωτοβουλία Τοπικών κοινοτήτων (CLLD / ΤΑΠΤΟΚ)» , η ΕΤΑΝΑΜ Α.Ε. ΟΤΑ έχει οριστεί ως **Ενδιάμεσος Φορέας (ΕΦ)** σύμφωνα με την υπ’αρ: 2886/1-8-2018 (ΦΕΚ 3513/Β’/21-8-2018) απόφαση του Υπουργού Αγροτικής Ανάπτυξης και Τροφίμων.

**2.2 Περιοχή παρέμβασης**

Η περιοχή παρέμβασης του Τ.Π. CLLD / LEADER της ΕΤΑΝΑΜ Α.Ε.ΟΤΑ περιλαμβάνει, **ζώνες αλιείας** στις οποίες θα εφαρμοστεί η τοπική στρατηγική του Μέτρου 4.2 του ΕΠΑΛΘ 2014 -2020. Οι συγκεκριμένες ζώνες ανήκουν τόσο στην Περιφερειακή Ενότητα Άρτας όσο και στην Περιφερειακή Ενότητα Πρέβεζας. Περιλαμβάνουν: Δημοτικές / Τοπικές Κοινότητες των **Δήμων Αρταίων και Νικολάου Σκουφά της Περιφερειακής Ενότητας Άρτας και Δημοτικές / Τοπικές Κοινότητες των Δήμων Πρέβεζας, Ζηρού και Πάργας της Περιφερειακής Ενότητας Πρέβεζας**

Αναλυτικά η περιοχή παρέμβασης έχει ως εξής:

|  |  |  |  |  |  |
| --- | --- | --- | --- | --- | --- |
| **Περιφερειακή Ενότητα** | **Δήμος** | **Τοπική / Δημοτική Κοινότητα** | **Γεωγραφικός Κωδικός Καλλικράτη** | **LEADER ΕΠΑΛΘ 2014-2020** | |
| **Έκταση (km2)** | **Πληθυσμός στοιχεία 2011 – μόνιμος πληθυσμός** |
| ΠΕΡΙΦΕΡΕΙΑΚΗ ΕΝΟΤΗΤΑ ΑΡΤΑΣ | ΔΗΜΟΣ ΑΡΤΑΙΩΝ | **ΔΗΜΟΣ ΑΡΤΑΙΩΝ** | **9073** |  |  |
| ΔΗΜΟΤΙΚΗ ΕΝΟΤΗΤΑ ΑΜΒΡΑΚΙΚΟΥ | 907301 |  |  |
| Τοπική Κοινότητα Ανέζης | 90730101 | 28,242 | 1.443 |
| Τοπική Κοινότητα Βίγλας | 90730102 | 42,336 | 386 |
| Τοπική Κοινότητα Γαβριάς | 90730103 | 6,174 | 379 |
| Τοπική Κοινότητα Καλογερικού | 90730104 | 6,099 | 491 |
| Τοπική Κοινότητα Κορωνησίας | 90730105 | 13,922 | 165 |
| Τοπική Κοινότητα Πολυδρόσου | 90730106 | 28,268 | 444 |
| Τοπική Κοινότητα Ράχης | 90730107 | 10,164 | 574 |
| Τοπική Κοινότητα Στρογγυλής | 90730108 | 18,805 | 192 |
| Τοπική Κοινότητα Ψαθοτοπίου | 90730109 | 4,875 | 194 |
| ΣΥΝΟΛΟ ΔΗΜΟΥ ΑΡΤΑΙΩΝ |  | 158,885 | 4.268 |
| **ΔΗΜΟΣ ΝΙΚΟΛΑΟΥ ΣΚΟΥΦΑ** |  |  |  |
| ΔΗΜΟΤΙΚΗ ΕΝΟΤΗΤΑ ΑΡΑΧΘΟΥ | 907601 |  |  |
| Δημοτική Κοινότητα Νεοχωρίου | 90760101 | 32,225 | 1.737 |
| Τοπική Κοινότητα Αγίας Παρασκευής | 90760102 | 10,400 | 1.160 |
| Τοπική Κοινότητα Ακροποταμιάς | 90760103 | 5,201 | 385 |
| Τοπική Κοινότητα Λουτροτόπου | 90760104 | 3,226 | 275 |
| Τοπική Κοινότητα Παχυκαλάμου | 90760105 | 6,050 | 332 |
| Τοπική Κοινότητα Περάνθης | 90760106 | 7,102 | 336 |
| Τοπική Κοινότητα Συκεών | 90760107 | 9,227 | 436 |
| ΔΗΜΟΤΙΚΗ ΕΝΟΤΗΤΑ ΚΟΜΜΕΝΟΥ | 907602 |  |  |
| Τοπική Κοινότητα Κομμένου | 90760201 | 14,354 | 769 |
| ΣΥΝΟΛΟ ΔΗΜΟΥ Ν. ΣΚΟΥΦΑ |  | 87,785 | 5.430 |
|  | ΣΥΝΟΛΟ ΠΕΡΙΦ. ΕΝΟΤΗΤΑ ΑΡΤΑΣ |  | 246,670 | 9.698 |
| ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ | ΔΗΜΟΣ ΠΡΕΒΕΖΑΣ | **ΔΗΜΟΣ ΠΡΕΒΕΖΑΣ** | **9090** |  |  |
| ΔΗΜΟΤΙΚΗ ΕΝΟΤΗΤΑ ΠΡΕΒΕΖΗΣ | 909003 |  |  |
| Δημοτική Κοινότητα Πρεβέζης | 90900301 | 31,526 | 20.795 |
| Τοπική Κοινότητα Μιχαλιτσίου | 90900302 | 8,706 | 390 |
| Τοπική Κοινότητα Μύτικα | 90900303 | 14,710 | 1.142 |
| Τοπική Κοινότητα Νικοπόλεως | 90900304 | 7,043 | 329 |
| Τοπική Κοινότητα Φλαμπούρων | 90900305 | 4,850 | 197 |
| ΔΗΜΟΤΙΚΗ ΕΝΟΤΗΤΑ ΖΑΛΟΓΓΟΥ | 909001 |  |  |
| Τοπική Κοινότητα Καναλίου | 90900104 | 24,263 | 1.262 |
| Τοπική Κοινότητα Βράχου | 90900101 | 8,603 | 339 |
| Τοπική Κοινότητα Νέας Σαμψούντος | 90900107 | 10,071 | 570 |
| Τοπική Κοινότητα Νέας Σινώπης | 90900108 | 12,180 | 864 |
| Τοπική Κοινότητα Ριζών | 90900109 | 8,703 | 141 |
| Τοπική Κοινότητα Χειμαδιού | 90900110 | 14,257 | 339 |
| ΔΗΜΟΤΙΚΗ ΕΝΟΤΗΤΑ ΛΟΥΡΟΥ | 909002 |  |  |
| Δημοτική Κοινότητα Λούρου | 90900201 | 35,172 | 1.938 |
| Τοπική Κοινότητα Στεφάνης | 90900208 | 13,497 | 440 |
| Τοπική Κοινότητα Τρίκαστρον | 90900209 |  |  |
| Τοπική Κοινότητα Ωρωπού | 90900210 |  |  |
| ΣΥΝΟΛΟ ΔΗΜΟΥ ΠΡΕΒΕΖΑΣ |  | 193,581 | 28.746 |
| ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ | ΔΗΜΟΣ ΖΗΡΟΥ | **ΔΗΜΟΣ ΖΗΡΟΥ** | **9088** |  |  |
| ΔΗΜΟΤΙΚΗ ΕΝΟΤΗΤΑ ΦΙΛΙΠΠΙΑΔΟΣ | 908804 |  |  |
| Τοπική Κοινότητα Πέτρας | 90880409 | 13,097 | 392 |
| ΣΥΝΟΛΟ ΔΗΜΟΥ ΖΗΡΟΥ |  | 13,097 | 392 |
| ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ | ΔΗΜΟΣ ΠΑΡΓΑΣ | **ΔΗΜΟΣ ΠΑΡΓΑΣ** | **9089** |  |  |
| ΔΗΜΟΤΙΚΗ ΕΝΟΤΗΤΑ ΦΑΝΑΡΙΟΥ | 908902 |  |  |
| Τοπική Κοινότητα Αμμουδιάς | 90890203 | 11,479 | 308 |
| Τοπική Κοινότητα Βαλανιδοράχης | 90890206 | 15,129 | 538 |
| Τοπική Κοινότητα Θεμέλου | 90890210 | 17,302 | 302 |
| Τοπική Κοινότητα Λούτσης | 90890216 | 10,429 | 372 |
| ΔΗΜΟΤΙΚΗ ΕΝΟΤΗΤΑ ΠΑΡΓΑΣ | 908901 |  |  |
| Δημοτική Κοινότητα Πάργας | 90890101 | 14,523 | 2.415 |
| ΣΥΝΟΛΟ ΔΗΜΟΥ ΠΑΡΓΑΣ |  | 68,862 | 3.935 |
|  | ΣΥΝΟΛΟ ΠΕΡΙΦ. ΕΝΟΤΗΤΑΣ ΠΡΕΒΕΖΑΣ |  | 275,540 | 33.073 |
| **ΣΥΝΟΛΟ ΠΕΡΙΟΧΗΣ ΠΑΡΕΜΒΑΣΗΣ** **ΕΠΑλΘ** | | |  | **522,210** | **42.771** |

|  |
| --- |
| **3. Δημόσιες επενδύσεις για την αειφόρο ανάπτυξη των αλιευτικών περιοχών** |

Στο πλαίσιο του Τ.Π. CLLD / LEADER της ΕΤΑΝΑΜ ΑΕ.ΟΤΑ και του Μέτρου 4.2 του ΕΠΑΛΘ, η δράση «Δημόσιες επενδύσεις για την αειφόρο ανάπτυξη των αλιευτικών περιοχών» περιλαμβάνει τις εξής υποδράσεις:

1. **Δημόσιες επενδύσεις για την υποστήριξη δραστηριοτήτων που σχετίζονται άμεσα με την αλιεία και υδατοκαλλιέργεια στην περιοχή παρέμβασης**

Ενδεικτικά μπορούν να ενισχυθούν:

* έργα εκσυγχρονισμού των αλιευτικών λιμένων, καταφυγίων και τόπων εκφόρτωσης στην περιοχή παρέμβασης, καθώς και έργα πρόσβασης (εκτός έργων οδοποιίας).

**2. Υποδομές ενθάρρυνσης τουριστικής δραστηριότητας**

Ενδεικτικά μπορούν να ενισχυθούν:

* η δημιουργία θαλάσσιων πάρκων,
* η δημιουργία υποδομών για την διευκόλυνση της διεξαγωγής δραστηριοτήτων κατάδυσης και παρατήρησης του θαλάσσιου περιβάλλοντος,
* οι υποδομές μικρής κλίμακας για την ανάδειξη περιοχών φυσικού κάλλους, αξιοθέατων και μνημείων της φύσης ή του πολιτισμού (π.χ. σήμανση αξιοθέατων, μνημείων, θέσεις θέας, παρατηρητήρια κ.λ.π.)
* δημιουργία τοπικών κέντρων τουριστικής πληροφόρησης κλπ

**3. Υποδομές και υπηρεσίες για τη βελτίωση της ποιότητας ζωής στις αλιευτικές περιοχές**

Ενδεικτικά μπορούν να ενισχυθούν:

* η δημιουργία, βελτίωση και ανάπλαση κοινοχρήστων χώρων (π.χ. πλατείες, παιδικές χαρές, χώροι άθλησης και ψυχαγωγίας)
* η δημιουργία νέων ή η αποκατάσταση υφιστάμενων κτιρίων και η μετατροπή τους σε χώρους για κοινωφελή χρήση ή χώρους άσκησης πολιτιστικών δραστηριοτήτων (πχ πολιτιστικά κέντρα, θέατρα, κινηματογράφοι, ωδεία, βιβλιοθήκες)
* η βελτίωση εγκαταστάσεων *βιολογικών καθαρισμών,* καθώς και η *βελτίωση* της απόδοσής τους
* η δημιουργία ή βελτίωση αθλητικών υποδομών
* η δημιουργία ή βελτίωση υποδομών που εξυπηρετούν ευπαθείς ομάδες πληθυσμού

**Εν δυνάμει δικαιούχοι**

Για τις υποδράσεις 1 - 3:

1. Φορείς Τοπικής Αυτοδιοίκησης και οι εταιρείες τους

2. Συλλογικοί φορείς μη κερδοσκοπικού χαρακτήρα του αλιευτικού ή του περιβαλλοντικού τομέα

**Καθεστώς / Ποσοστό ενίσχυσης**

Άρθρο 95 (παρ. 2α και 3β), ΚΑΝ 508/2014 / 100%

**Για επενδύσεις που παράγουν έσοδα, θα εξετάζονται κατά περίπτωση αν ενέχουν στοιχεία κρατικής ενίσχυσης.**

|  |
| --- |
| **4. Γενικοί και ειδικοί όροι επιλεξιμότητας** |

**4.1 Γενικοί όροι επιλεξιμότητας**

* Ως **ημερομηνία έναρξης της επιλεξιμότητας των δαπανών ορίζεται η 01.01.2018**, εφόσον τηρούνται οι περιορισμοί που ορίζονται από το θεσμικό πλαίσιο περί μη περάτωσης του φυσικού αντικειμένου του έργου. Στις πράξεις όπου θα γίνει η χρήση της αναδρομικότητας της επιλεξιμότητας των δαπανών θα πραγματοποιηθούν όλοι οι προβλεπόμενοι έλεγχοι των δημοσίων έργων (προδημοπρασιακοί, προσυμβατικοί, έλεγχοι συμβάσεων κλπ) κατά το στάδιο της ένταξης της πράξης. **Ως ημερομηνία λήξης της προθεσμίας επιλεξιμότητας των δαπανών των προτεινόμενων πράξεων ορίζεται η 31/12/2023**. Η ολοκλήρωση των προτεινόμενων πράξεων θα πρέπει να συντελεστεί έως τις **30/06/2023**.
* Πράξεις που έχουν περατωθεί φυσικά ή εκτελεστεί πλήρως δεν είναι επιλέξιμες, ανεξάρτητα εάν έχουν εκτελεστεί ή όχι οι σχετικές πληρωμές.
* Οι **κανόνες επιλεξιμότητας** των δαπανών των συγχρηματοδοτούμενων πράξεων προσδιορίζονται στην **με αρ. πρωτ. 137675/ΕΥΘΥ1016/19-12-2018 (ΦΕΚ 5968/Β/31-12-2018)**, αντικατάσταση της υπ΄ αριθμ. 110427/ΕΥΘΥ/1020/20.10.2016 (ΦΕΚ 3521/Β/01.11.16) Υπουργικής Απόφασης με τίτλο «Τροποποίηση και αντικατάσταση της υπ’ αριθ. 81986/ΕΥΘΥ712/31.07.2015 (ΦΕΚ Β’ 1822) υπουργικής απόφασης «Εθνικοί Κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων» (ΥΑΕΚΕΔ).
* Σε περίπτωση που μια πράξη εξετάζεται στο πλαίσιο της Ανακοίνωσης της Επιτροπής σχετικά με την έννοια της κρατικής ενίσχυσης όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης (2016/C 262/01), προκειμένου να επιβεβαιωθεί η μη κρατική ενίσχυση, πρέπει κατά την υποβολή των προτάσεων οι δυνητικοί δικαιούχοι να υποβάλλουν στοιχεία τα οποία διασφαλίζουν είτε ότι η πρότασή τους δεν αποτελεί οικονομική δραστηριότητα, είτε (στην περίπτωση που αποτελεί οικονομική δραστηριότητα) ότι η χρηματοδότηση του έργου δε δίνει πλεονέκτημα στους δικαιούχους και δεν απειλεί να νοθεύσεις τον ανταγωνισμό ή να έχει επιπτώσεις στις συναλλαγές.

Εφόσον τα παραπάνω δεν μπορούν να αποδειχθούν, τότε θα πρέπει να εξεταστεί η μικρή επίπτωση στις συναλλαγές. Βάση της ως άνω αναφερόμενης Ανακοίνωσης, ορισμένες δραστηριότητες έχουν καθαρά τοπικό αντίκτυπο και κατά συνέπεια δεν επηρεάζουν καθόλου τις συναλλαγές μεταξύ κρατών μελών. Ειδικότερα, όταν ο δικαιούχος παρέχει αγαθά ή υπηρεσίες σε μια περιορισμένη περιοχή ενός κράτους μέλους και είναι απίθανο να προσελκύσει πελάτες από άλλα κράτη μέλη, η δράση δεν έχει παρά οριακές επιπτώσεις στις συνθήκες διασυνοριακών επενδύσεων ή εγκατάστασης και υπάρχει το πολύ ένας αμελητέος αντίκτυπος στις αγορές και στους καταναλωτές σε γειτονικά κράτη – μέλη.

* Σε περίπτωση που το σύνολο ή μέρος της Πράξης χρηματοδοτείται στο πλαίσιο του Κανονισμού 651/2014 (ΓΑΚ) και για τον προσδιορισμό του ποσού/έντασης ενίσχυσης λαμβάνεται υπόψη το έλλειμμα χρηματοδότησης που προσδιορίζεται μέσω χρηματοοικονομικής ανάλυσης, πρέπει κατά τη διάρκεια ζωής του έργου να προκύπτουν λειτουργικά έσοδα μεγαλύτερα ή ίσα από τις λειτουργικές δαπάνες.

**4.2 Ειδικοί όροι επιλεξιμότητας**

* Η πράξη μπορεί να υλοποιηθεί μόνο στις ζώνες αλιείας της περιοχής παρέμβασης του Τ.Π. CLLD / LEADER της ΕΤΑΝΑΜ Α.Ε.ΟΤΑ. όπως αυτές παρουσιάζονται στην Ενότητα 2.2.
* Η Πράξη πρέπει να εμπίπτει στην προτεραιότητα, το θεματικό στόχο, το μέτρο και τον ειδικό στόχο του Επιχειρησιακού Προγράμματος ΕΠΑΛΘ 2014 – 2020 καθώς και στις θεματικές κατευθύνσεις, τους στρατηγικούς και ειδικούς στόχους του Τ.Π. CLLD / LEADER της ΕΤΑΝΑΜ Α.Ε.ΟΤΑ. (Μέτρο 4.2 του ΕΠΑΛΘ 2014-2020) όπως αναφέρονται στο εγκεκριμένο αναμορφωμένο Τοπικό Πρόγραμμα CLLD/LEADER της ΕΤΑΝΑΜ Α.Ε.ΟΤΑ και παρουσιάζονται στην Ενότητα 2.1.

|  |
| --- |
| **5. Εύλογο κόστος** |

Η κοστολόγηση της προτεινόμενης πράξης πρέπει να είναι εύλογη. Αυτό σημαίνει ότι ο προτεινόμενος προϋπολογισμός αντιστοιχεί σε δαπάνες για τις οποίες υπάρχουν αντικειμενικά στοιχεία που αποδεικνύουν ότι δεν υπερβαίνουν τις τρέχουσες τιμές της αγοράς.

Ειδικότερα:

**i)** Στις περιπτώσεις που **ο προϋπολογισμός προκύπτει από κανονιστικές πράξεις** (πχ υπουργικές αποφάσεις), και ο βαθμός ωριμότητας της πράξης το επιτρέπει (πχ σύνταξη τευχών δημοπράτησης), τόσο οι τιμές μονάδας όσο και ο συνολικός προϋπολογισμός των υποέργων/πράξης **θεωρείται ρεαλιστικός**.

**ii)** Σε άλλη περίπτωση για την εκτίμηση του προϋπολογισμού μπορούν να χρησιμοποιηθούν στοιχεία όπως:

* **πραγματικό κόστος από παρεμφερείς πράξεις** που έχουν υλοποιηθεί, λαμβάνοντας υπόψη τις επικρατούσες συνθήκες της αγοράς κατά το χρόνο αξιολόγησης της πρότασης
* **μη δεσμευτικές προσφορές** (πχ **τουλάχιστον δύο προσφορές** από δύο ανεξάρτητους μεταξύ τους προμηθευτές) που υποβάλλονται από τον δικαιούχο.

|  |
| --- |
| **6. Απαιτούμενα δικαιολογητικά** |

Το Τεχνικό Δελτίο Πράξης (ΤΔΠ), αποτελεί την πρόταση του Δικαιούχου και συμπληρώνεται αποκλειστικά στην ηλεκτρονική μορφή που διατίθεται στο ΟΠΣ ΕΣΠΑ.

Η υποβολή της πρότασης συνιστά και αίτηση χρηματοδότησης του δυνητικού δικαιούχου. Αναπόσπαστο στοιχείο της πρότασης αποτελούν τα δικαιολογητικά/έγγραφα, τα οποία συνοδεύουν το ΤΔΠ. Τα συνοδευτικά δικαιολογητικά/ έγγραφα, υποβάλλονται σε μορφή αρχείου τύπου pdf, ως συνημμένα στο ΤΔΠ. Σε περιπτώσεις εγγράφων, για τα οποία **δεν είναι τεχνικά εφικτή η ηλεκτρονική επισύναψη/υποβολή (π.χ. χάρτες, σχέδια, κλπ), ο δικαιούχος υποχρεούται να τα αποστείλει στον ΕΦ**, σύμφωνα με όσα ορίζονται στην πρόσκληση.

Στον παρακάτω πίνακα απεικονίζονται τα απαιτούμενα δικαιολογητικά/ έγγραφα για την υποβολή της πρότασης καθώς επίσης και με ποιο στάδιο αξιολόγησης συνδέονται.

|  |  |  |
| --- | --- | --- |
| **ΕΙΔΟΣ ΔΙΚΑΙΟΛΟΓΗΤΙΚΟΥ** | |  |
| **Α. Στοιχεία για τον έλεγχο συμβατότητας της πρότασης** | | **ΣΤΑΔΙΟ ΑΞΙΟΛ/ΣΗΣ** |
| 1 | **Τεχνικό Δελτίο Πράξης – ΤΔΠ** (Υποβάλλεται ηλεκτρονικά μέσω του ΟΠΣ ΕΣΠΑ) Στην πρόσκληση επισυνάπτεται Υπόδειγμα Τεχνικού Δελτίου Πράξης και οδηγίες συμπλήρωσης. | Α, Β1-Β5 |
| 2 | **α)** Αντίγραφο **καταστατικού** του νομικού προσώπου και τροποποιήσεις αυτού ή κωδικοποιημένο καταστατικό που τεκμηριώνουν την αρμοδιότητα του δυνητικού δικαιούχου για την εκτέλεση της πράξης. Αφορά όλους τους δυνητικούς δικαιούχους πλην τους ΟΤΑ.  **β) Κανονιστικές αποφάσεις** σε περίπτωση που δεν προκύπτει από το καταστατικό η αρμοδιότητα του δυνητικού δικαιούχου για την εκτέλεση της πράξης.  **γ) Σχέδιο προγραμματικής σύμβασης** για τυχόν μεταβίβαση της αρμοδιότητας υλοποίησης σε άλλο φορέα (σύμφωνα με το συνημμένο υπόδειγμα της πρόσκλησης) και **αποφάσεις** των αρμοδίων οργάνων των συμβαλλομένων μερών **για την έγκριση του σχεδίου της Προγραμματικής Σύμβασης** και την υπογραφή της. | Α |
| 3 | **Απόφαση** αρμοδίου οργάνου του δυνητικού δικαιούχου για την υποβολή της πρότασης.  Στην απόφαση θα πρέπει, επίσης, να αναφέρεται ποιος θα είναι φορέας που θα αναλάβει τη λειτουργία / συντήρηση της πράξης. | Α, Β3 |
| **Β1. Στοιχεία σαφήνειας και πληρότητας πρότασης** | |  |
| 1 | **Αναλυτικός προϋπολογισμός έργου (και σε ηλεκτρονική μορφή xls):**  **α) Έργα που εκτελούνται με δημόσιες συμβάσεις:**  Εγκεκριμένα **τεύχη δημοπράτησης** της πράξης ή σχέδια τευχών δημοπράτησης. Εφόσον δεν υποβληθούν τεύχη δημοπράτησης, υποβάλλεται αναλυτικός προϋπολογισμός δημοσίου έργου, σύμφωνα με την εθνική νομοθεσία, καθώς και αναλυτικές προμετρήσεις για τα έργα υποδομών, θεωρημένες από την αρμόδια τεχνική υπηρεσία.  **β) Έργα που δεν εκτελούνται με δημόσιες συμβάσεις:**  **Αναλυτικός προϋπολογισμός** προτεινόμενης πράξης, σύμφωνα με το υπόδειγμα της παρούσας πρόσκλησης. | Β1 – Β4 |
| 2 | **Αρχιτεκτονικά σχέδια:**   * **Τοπογραφικό** διάγραμμα και **διάγραμμα κάλυψης** (κλίμακα 1:200) υπογεγραμμένα από μηχανικό. * **Σχέδια** (όσα κατά περίπτωση απαιτούνται) υπογεγραμμένα από μηχανικό: κατόψεις, όψεις, τομές, **από τα οποία πρέπει να προκύπτει η προσβασιμότητα ΑΜΕΑ**, σύμφωνα με τα οριζόμενα στο σχετικό παράρτημα της πρόσκλησης. Στις περιπτώσεις που στο έργο περιλαμβάνεται η προμήθεια εξοπλισμού, **στις κατόψεις θα πρέπει να συμπεριλαμβάνεται η διάταξη του εξοπλισμού στο χώρο.** | Β1 – Β4 |
| 3 | **Βεβαίωση έναρξης εργασιών** (μη φυσικού προσώπου) από την ΑΑΔΕ, από την οποία να προκύπτει και το καθεστώς ΦΠΑ. | Β1 – Β4 |
| 4 | Δικαιολογητικά που αποδεικνύουν το **εύλογο κόστος** των δαπανών, σύμφωνα με τα οριζόμενα στον ενημερωτικό οδηγό της πρόσκλησης (Ενότητα 5). | Β1, Β2 |
| **Β.2 Στοιχεία τήρησης θεσμικού πλαισίου και ενσωμάτωσης οριζόντιων πολιτικών** | |  |
| 1 | Έκθεση τεκμηρίωσης εξασφάλισης της **προσβασιμότητας των ατόμων με αναπηρία** (*για την εξέταση της έκθεσης συνυπολογίζονται η απεικόνιση της προσβασιμότητας ΑΜΕΑ στα σχέδια καθώς και οι προτεινόμενες δαπάνες για παρεμβάσεις προσβασιμότητας ΑΜΕΑ στον αναλυτικό προϋπολογισμό πράξης).*  Οι κανόνες που πρέπει να τηρούνται για την εξασφάλιση της προσβασιμότητας ΑΜΕΑ καθώς και το βασικό ισχύον θεσμικό πλαίσιο, παρουσιάζονται στον Οδηγό: Παράρτημα ΙΙ για την εξειδίκευση του κριτηρίου αξιολόγησης «Εξασφάλιση της προσβασιμότητας στα άτομα με αναπηρία» (συνημμένο αρχείο πρόσκλησης:  1.b\_O.I.1\_11b\_Ο.I.1\_1\_ΠΑΡΑΡΤ\_II\_ΠΡΟΣΒΑΣΙΜΟΤΗΤΑ\_ΑΜΕΑ\_v1\_080517)  *Σημείωση: Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, ο δυνητικός δικαιούχος* ***με Υπεύθυνη Δήλωση*** *θα δεσμεύεται ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα.* | Β2 |
| 2 | Ερωτηματολόγιο ελέγχου κρατικών ενισχύσεων **έργων πολιτισμού** ή σύγχρονου πολιτισμού (εφόσον απαιτείται).  *Σημείωση: Λαμβάνοντας υπόψη ότι η έννοια της κρατικής ενίσχυσης είναι μία αντικειμενική και νομική έννοια που ορίζεται απευθείας από την Συνθήκη για τη λειτουργία της Ευρωπαϊκής Ένωσης και ερμηνεύεται από το Δικαστήριο της Ευρωπαϊκής Ένωσης, στον συνημμένο Παράρτημα ΙΙΙ «Οδηγίες για την αρχική αξιολόγηση του κριτηρίου ύπαρξης κρατικής ενίσχυσης στην πράξη» δίνονται κατευθύνσεις / οδηγίες ώστε να εξετάζεται εάν η πράξη ενέχει στοιχεία κρατικής ενίσχυσης (συνημμένο αρχείοπρόσκλησης: 1c\_Ο.Ι.1\_1\_ΠΑΡΑΡΤ\_ΙΙΙ\_ΚΡΑΤΙΚΕΣ\_ΕΝΙΣΧΥΣΕΙΣ\_v1\_*080517*).*  *Επίσης στην ενότητα 8 του παρόντος Οδηγού παρουσιάζεται το υπ’αρ 30738/ΕΥΚΕ 482/14.03.2019 έγγραφο της ΕΥΚΕ σχετικά με διατύπωση γνώμης για την παρούσα πρόσκληση.* | Β2 |
| 3 | Απόφαση Έγκρισης **Περιβαλλοντικών Όρων** (περιβαλλοντική αδειοδότηση ή απαλλαγή για το σύνολο του προτεινόμενου φυσικού αντικειμένου).  Εναλλακτικά, υποβάλλεται Υπεύθυνη Δήλωση στην οποία δηλώνεται ότι το συγκεκριμένο δικαιολογητικό θα υποβληθεί:   * επτά (7) ημερολογιακές ημέρες από τη δημοσιοποίηση του Πίνακα Αποτελεσμάτων, σε περίπτωση εγκεκριμένης αίτησης ή * επτά (7) ημερολογιακές ημέρες από τη δημοσιοποίηση του Τελικού Πίνακα Κατάταξης, σε περίπτωση εγκεκριμένης αίτησης από την διαδικασία των ενστάσεων.   *Σημείωση: αν κατά τη φάση της περιβαλλοντικής αδειοδότησης προέκυψαν πρόσθετες παρεμβάσεις ή τροποποιήσεις του φυσικού αντικειμένου, αυτές πρέπει να έχουν ληφθεί υπόψη στην οριστική μελέτη.* | Β2 |
| **Β3. Στοιχεία σκοπιμότητας** | |  |
| 1 | **Καταστατικό ή** *σχετική νομοθεσία, ή σχετικό κανονιστικό πλαίσιο βάσει των οποίων* **ο φορέας λειτουργίας και συντήρησης,** έχει τη δυνατότητα λειτουργίας και συντήρησης του έργου.  *Σημείωση: ο φορέας λειτουργίας και συντήρησης δηλώνεται στο πεδίο Β.25 του ΤΔΠ και ορίζεται με απόφαση του αρμοδίου συλλογικού οργάνου (βλ. δικ.Α3).* | Β3 |
| **Β.4 Στοιχεία ωριμότητας** | |  |
| 1 | Δελτίο **Ενεργειών Ωρίμανσης** και Υποχρεώσεων Πράξης.  *Σημείωση: Οι ενέργειες ωρίμανσης δύνανται να είναι η έκδοση αδειών (π.χ. οικοδομική άδεια, τροποποιήσεις περιβαλλοντικών όρων. κλπ), η έκδοση εγκρίσεων (π.χ. από αρχαιολογική υπηρεσία, εγκριτικές αποφάσεις μελετών, κλπ), άλλες προαπαιτούμενες ενέργειες, όπως έκδοση Υπουργικών Αποφάσεων, απόκτηση γης – απαλλοτριώσεις, προγραμματικές συμβάσεις, κλπ. Στις ενέργειες ωρίμανσης περιλαμβάνονται και οι ενέργειες ανάληψης νομικής δέσμευσης με τα επιμέρους στάδια εξέλιξής τους (π.χ. υποβολή τευχών δημοπράτησης, προέλεγχος και έγκριση διακήρυξης από τη ΔΑ, υποβολή σχεδίου σύμβασης, προέλεγχος και έγκριση νομικής δέσμευσης. κλπ).*  *Τα στοιχεία του Δελτίου* ***πρέπει να συμφωνούν*** *με τα αντίστοιχα πεδία ΣΤ. 27-42 του ΤΔΠ.* | Β4 |
| 2 | Στοιχεία **κυριότητας ή κατοχής** του ακινήτου | Β4 |
| 3 | **Βεβαίωση δημάρχου**, συνοδευόμενη από σκαρίφημα υπογεγραμμένο από την αρμόδια Τεχνική Υπηρεσία του Δήμου, που θα βεβαιώνει τους κοινόχρηστους χώρους στους οποίους γίνεται παρέμβαση *(μόνο στις περιπτώσεις ανάπλασης οικισμών).* | Β4 |
| 4 | Βεβαίωση δικαιούχου για την **ύπαρξη δικτύων κοινής ωφελείας** και την υποχρέωση ή μη μετακίνησης ή μεταφοράς τους (*για τις περιπτώσεις ανάπλασης οικισμών*). | Β4 |
| 5 | **Πίνακας αποτύπωσης αναγκαίων τεχνικών υποστηρικτικών μελετών και της ωρίμανσης** της πράξης (σύμφωνα με το υπόδειγμα της πρόσκλησης). | Β4, Β1 |
| 6 | Υποβάλλονται όλες οι **υπάρχουσες μελέτες και οι εγκριτικές αποφάσεις** των μελετών όπως αναγράφονται στον πίνακα αποτύπωσης αναγκαίων τεχνικών υποστηρικτικών μελετών και της ωρίμανσης της πράξης. |  |
| 7 | |  |  | | --- | --- | | **Πίνακας αποτύπωσης αδειών και εγκρίσεων** της πράξης και του βαθμού προόδου αυτών (σύμφωνα με το υπόδειγμα της πρόσκλησης). |  | | Β4, Β1 |
| 8 | Υποβάλλονται όλες **οι άδειες και εγκρίσεις**, όπως αναγράφονται στον πίνακα αποτύπωσης αδειών και εγκρίσεων της πράξης και του βαθμού προόδου αυτών. | Β4, Β1 |
| 9 | **Αγορά / απαλλοτρίωση εδαφικής έκτασης/κτιριακής εγκατάστασης**  **α)** Σε περίπτωση αγοράς / απαλλοτρίωσης εδαφικής έκτασης ή αγοράς κτιριακής εγκατάστασης, **εκτίμηση αξίας** από ανεξάρτητο πιστοποιημένο εκτιμητή ή δεόντως εξουσιοδοτημένο επίσημο φορέα.  **β) Υπεύθυνες δηλώσεις ιδιοκτητών** περί συμφωνίας εξαγοράς εδαφικής έκτασης ή κτιριακής εγκατάστασης (εφόσον υπάρχουν)  **γ) Απόφαση τιμής μονάδας αποζημίωσης** για την απαλλοτριούμενη έκταση από δικαστήριο (εφόσον υπάρχει)  *Σημείωση: Οι όροι και οι προϋποθέσεις κτήσης ακινήτων περιγράφονται στο άρθρο 16 της με αρ. πρωτ. 137675/ΕΥΘΥ1016/19-12-2018 ΥΑΕΚΕΔ.* | Β4, Β1 |
| 10 | **Σχέδιο Απόφασης Υλοποίησης Υποέργου με Ίδια Μέσα** μόνο στις περιπτώσεις πράξεων που εκτελούνται με ίδια μέσα  *Σημείωση: Στις περιπτώσεις όπου περιλαμβάνεται υποέργο αρχαιολογικών εργασιών και ερευνών, ο δυνητικός δικαιούχος υποβάλλει συνημμένα στην πρότασή του σχέδιο απόφασης αυτεπιστασίας αρχαιολογίας, με περιεχόμενο αντίστοιχο του τυποποιημένου εντύπου του ΣΔΕ, ιδίως ως προς την ανάλυση του προϋπολογισμού ανά κατηγορία δαπανών (αριθμός προσωπικού ανά ειδικότητα, κατηγορίες προμηθειών/υπηρεσιών κλπ), το χρονοδιάγραμμα ενεργειών και τις διαδικασίες ανάθεσης. Επιπλέον, υποβάλλει σχέδιο Μνημονίου συνεργασίας μεταξύ του κυρίου/δικαιούχου του έργου και της αρμόδιας Υπηρεσίας του Υπ. Πολιτισμού, εφόσον απαιτείται.*  *Τέλος, στο ΤΔΠ οι Εφορείες Αρχαιοτήτων, οι οποίες υλοποιούν αρχαιολογικές έρευνες και εργασίες σε τεχνικά έργα τρίτων, θα πρέπει να εμφανίζονται ως δικαιούχοι / εταίροι στην πράξη για το υποέργο αρμοδιότητας τους.* | Β4, Β1 |
| **Β5. Στοιχεία διαχειριστικής ικανότητας** | |  |
| 1 | Υποδείγματα που τεκμηριώνουν τη διοικητική και επιχειρησιακή ικανότητα του δικαιούχου. Για τη συμπλήρωση των υποδειγμάτων συμβουλευτείτε τον «Οδηγό για την εκτίμηση της διαχειριστικής ικανότητας δυνητικών δικαιούχων ΕΤΘΑ 2014-2020».  Σημείωση:  1) Στις περιπτώσεις φορέων που έχουν τη μορφή **ΝΠΙΔ** και δεν υπάγονται στο πεδίο εφαρμογής των νόμων και προεδρικών διαταγμάτων για την ανάθεση και υλοποίηση δημοσίων συμβάσεων και ανάλογα με το είδος της δράσης που αφορά η προτεινόμενη πράξη, ο φορέας οφείλει να διαθέτει **εγκεκριμένο κανονισμό ανάθεσης και παρακολούθησης/υλοποίησης συμβάσεων**, ο οποίος οφείλει να είναι συμβατός τόσο με τις κοινοτικές οδηγίες για τις δημόσιες συμβάσεις, όσο και με τις αρχές της ΣΛΕΕ για διαφάνεια και ίση μεταχείριση.  Εάν η προτεινόμενη πράξη αφορά σε υποέργα που υλοποιούνται με ίδια μέσα (αυτεπιστασία) που δεν απαιτούν την ανάθεση συμβάσεων με προϋπολογισμό άνω των ορίων του πρόχειρου διαγωνισμού, δεν είναι αναγκαία η ύπαρξη τέτοιου εγκεκριμένου κανονισμού.  Κατά τα λοιπά ο δικαιούχος οφείλει να υποβάλει το συστατικό του έγγραφο και συμπληρωμένα τα υποδείγματα που τεκμηριώνουν τη διοικητική και επιχειρησιακή του ικανότητα.  2) Στην περίπτωση υλοποίησης έργου με Προγραμματική Σύμβαση ή Σύμβαση Διαδημοτικής ή Διαβαθμικής Συνεργασίας, ως προς την επάρκεια ελέγχεται και ο προτεινόμενος Φορέας Υλοποίησης. | Β5 |

|  |
| --- |
| **7. Διαδικασία αξιολόγησης αιτήσεων χρηματοδότησης** |

Σκοπός της διαδικασίας είναι η διασφάλιση της διαφάνειας και της ίσης μεταχείρισης στην επιλογή για χρηματοδότηση Πράξεων που συμβάλουν στους αναπτυξιακούς στόχους της Προτεραιότητας 4 του ΕΠΑΛΘ 2014-2020 και στους στόχους του Τοπικού Προγράμματος σύμφωνα με τη μεθοδολογία αξιολόγησης και τα κριτήρια επιλογής πράξεων που έχουν εγκριθεί από την Επιτροπή Παρακολούθησης του ΕΠΑΛΘ 2014-2020.

Η μεθοδολογία αξιολόγησης είναι συγκριτική, γεγονός που σημαίνει ότι η αξιολόγηση όλων των προτάσεων πρέπει να ολοκληρωθεί μετά την καταληκτική ημερομηνία και τα αποτελέσματα να ανακοινωθούν ταυτόχρονα για όλες τις προτάσεις. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της Πρόσκλησης) είναι εκείνες με τις υψηλότερες βαθμολογίες, εφόσον ικανοποιούνται και ενδεχόμενες ελάχιστες προϋποθέσεις έγκρισης που προσδιορίζονται στην πρόσκληση.

Η διαδικασία αξιολόγησης των προς χρηματοδότηση πράξεων διενεργείται σε δύο στάδια:

* **ΣΤΑΔΙΟ Α**΄: Έλεγχος πληρότητας και επιλεξιμότητας πρότασης

Το Στάδιο Α’ έχει στόχο να διασφαλίσει, τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

* **ΣΤΑΔΙΟ Β΄:** Αξιολόγηση των προτάσεων ανά ομάδα κριτηρίων

Κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια αξιολόγησης τα οποία διακρίνονται σε πέντε βασικές ομάδες:

ΣΤΑΔΙΟ Β1. Πληρότητα και σαφήνεια του περιεχομένου της πρότασης (στάθμιση 25%)

ΣΤΑΔΙΟ Β2. Ενσωμάτωση οριζόντιων πολιτικών και τήρηση θεσμικού πλαισίου

ΣΤΑΔΙΟ Β3. Σκοπιμότητα πράξης (στάθμιση 50%)

ΣΤΑΔΙΟ Β4. Ωριμότητα πράξης (στάθμιση 15%)

ΣΤΑΔΙΟ Β5. Διοικητική, Επιχειρησιακή και Χρηματοοικονομική ικανότητα δυνητικού δικαιούχου (στάθμιση 10%)

Η αξιολόγηση πραγματοποιείται από τα αρμόδια στελέχη του ΕΦ με απόφασή του, για τους οποίους διασφαλίζεται, σε κάθε περίπτωση, ότι:

√ δεν υφίσταται σύγκρουση συμφερόντων

√ διαθέτουν την απαιτούμενη εμπειρία και τεχνογνωσία για τη διενέργεια της αξιολόγησης

Κατά τη διενέργεια της αξιολόγησης (συγκριτική), ο ΕΦ δύναται να ζητήσει σε οποιοδήποτε στάδιο της αξιολόγησης την υποβολή συμπληρωματικών στοιχείων και διευκρινήσεων.

Αναλυτικά η διαδικασία αξιολόγησης περιγράφεται στα συνημμένα έντυπα της πρόσκλησης:

* **Ο.I.1\_1\_ΟΔΗΓΟΣ ΑΞΙΟΛΟΓΗΣΗΣ\_v1\_080517**
* **Κριτήρια αξιολόγησης πράξεων δημοσίου χαρακτήρα**

|  |
| --- |
| **8. Διευκρινήσεις για την ύπαρξη κρατικής ενίσχυσης στην πράξη** |

Σύμφωνα με την υπ’αρ. 30738/ΕΥΚΕ 482/14-03-2019 διατύπωση σύμφωνης γνώμης της Ειδικής Υπηρεσίας Κρατικών Ενισχύσεων σχετικά με το σχέδιο της παρούσας πρόσκλησης, τα προτεινόμενα έργα δύναται να εξετασθούν στο πλαίσιο του θεσμικού πλαισίου των Κρατικών Ενισχύσεων της Ευρωπαϊκής Ένωσης είτε ως έργα που δεν ενέχουν στοιχεία κρατικής ενίσχυσης είτε ως έργα που ενέχουν στοιχεία κρατικής ενίσχυσης με βάση το δίκαιο του ανταγωνισμού της Ευρωπαϊκής Ένωσης.

Πιο συγκεκριμένα:

* **Αλιεία / υδατοκαλλιέργεια**

Όπως προκύπτει από τον ΚΑΝ(ΕΕ) 508/2014 για το ΕΤΘΑ (παρ. 2, άρθρο 8), οι υποβληθείσες προτάσεις που **αφορούν αποκλειστικά σε θέματα αλιείας / υδατοκαλλιέργειας**, και υπάγονται στο άρθρο 42 της Συνθήκης για τη Λειτουργία της Ε.Ε. (ΣΛΕΕ), **απαλλάσσονται από τον έλεγχο** για την ύπαρξη ή όχι κρατικής ενίσχυσης. Για τις λοιπές εξετάζεται η τήρηση των κριτηρίων του άρθρου 107 της ΣΛΕΕ.

* **Κρατικές ενισχύσεις / οικονομική δραστηριότητα.**

Το άρθρο 107 παράγραφος 1 της ΣΛΕΕ ορίζει τις κρατικές ενισχύσεις ως «ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό **διά της ευνοϊκής μεταχειρίσεως ορισμένων επιχειρήσεων** ή ορισμένων κλάδων παραγωγής […], κατά το μέτρο που επηρεάζουν τις μεταξύ κρατών μελών συναλλαγές».

Ως **επιχείρηση** θεωρούνται όλες οι οντότητες **που ασκούν οικονομική δραστηριότητα** ανεξάρτητα από το νομικό καθεστώς που τις διέπει και τον τρόπο χρηματοδότησής τους. Συνεπώς ο χαρακτηρισμός μιας συγκεκριμένης οντότητας ως επιχείρηση εξαρτάται αποκλειστικά από τη φύση των δραστηριοτήτων που ασκεί. **Οικονομική δραστηριότητα αποτελεί κάθε δραστηριότητα που συνίσταται στην προσφορά αγαθών και υπηρεσιών στην αγορά.**

Προκειμένου να προσδιοριστεί αν μια κρατική χρηματοδότηση προς οποιονδήποτε φορέα που ασκεί οικονομική δραστηριότητα είναι οικονομική ενίσχυση, πρέπει να ισχύουν **σωρευτικά** τα παρακάτω κριτήρια:

Χορήγηση / μεταφορά **κρατικών πόρων**

**Επιλεκτική ενίσχυση** προς ορισμένες επιχειρήσεις ή κλάδους παραγωγής

**Νόθευση** ή απειλής νόθευσης **του ανταγωνισμού** και διατάραξη του ενδοενωσιακού εμπορίου

Παροχή **πλεονεκτήματος**

Αν τα παραπάνω κριτήρια **πληρούντα**ι, τότε οι υποβληθείσες προτάσεις **ενέχουν στοιχεία κρατικής ενίσχυσης** και εξετάζονται σύμφωνα με το πλαίσιο των κρατικών ενισχύσεων (ΚΑΝ(ΕΕ) 651/2014, 1407/2014).

* **Άσκηση δημόσιας εξουσίας**

Το άρθρο 107 παράγραφος 1 της ΣΛΕΕ δεν εφαρμόζεται στην περίπτωση **όπου το Δημόσιο ενεργεί «ασκώντας δημόσια εξουσία»** ή όταν οι **δημόσιες οντότητες ενεργούν «υπό την ιδιότητά τους ως δημόσιες αρχές».** Μια οντότητα μπορεί να θεωρηθεί ότι ενεργεί ασκώντας δημόσια εξουσία σε περίπτωση που η **εν λόγω δραστηριότητα εμπίπτει στις ουσιώδεις λειτουργίες του κράτους ή συνδέεται με τις λειτουργίες αυτές λόγω της φύσεως, του αντικειμένου και των κανόνων στους οποίους υπόκειται.**

Σε περίπτωση που οι ανωτέρω προϋποθέσεις πληρούνται, **οι υπηρεσίες που παρέχονται από τους δικαιούχους της πρόσκλησης δεν συνιστούν οικονομική δραστηριότητα και οι φορείς λειτουργίας ή/και κύριοι των έργων δεν ενεργούν ως «επιχείρηση»** (σημείο 17 της Ανακοίνωσης της Επιτροπής σχετικά με την έννοια της κρατικής ενίσχυσης).

* **Ενισχύσεις για τον πολιτισμό και τη διατήρηση της κληρονομιάς**

Δεδομένης της ιδιαίτερης φύσης τους, ορισμένες δραστηριότητες που σχετίζονται με τον **πολιτισμό, τη διατήρηση της κληρονομιάς και της φύσης** δύνανται να οργανωθούν με **μη εμπορικό τρόπο** και, ως εκ τούτου, **να μην έχουν οικονομικό χαρακτήρα**. **Η δημόσια χρηματοδότησή τους ενδεχομένως να μην αποτελεί κρατική ενίσχυση.** Η Επιτροπή θεωρεί ότι η δημόσια χρηματοδότηση δραστηριοτήτων πολιτισμού ή διαφύλαξης της κληρονομιάς **οι οποίες διατίθενται δωρεάν στο ευρύ κοινό εκπληρώνει έναν απολύτως κοινωνικό και πολιτιστικό σκοπό, του οποίου ο χαρακτήρας είναι μη οικονομικός** (σημείο 34 της Ανακοίνωσης της Επιτροπής σχετικά με την έννοια της κρατικής ενίσχυσης).

**Αντιθέτως**, οι δραστηριότητες πολιτισμού ή διαφύλαξης της κληρονομιάς (συμπεριλαμβανομένης της διατήρησης της φύσης) **που χρηματοδοτούνται κατά κύριο λόγο από τις εισφορές των επισκεπτών ή των χρηστών ή μέσω άλλων εμπορικών διευθετήσεων** (για παράδειγμα, εμπορικές εκθέσεις, κινηματογράφοι, εμπορικές μουσικές παραστάσεις και φεστιβάλ) **θα πρέπει να θεωρείται ότι έχουν οικονομικό χαρακτήρα** (σημείο 35 της Ανακοίνωσης της Επιτροπής σχετικά με την έννοια της κρατικής ενίσχυσης).

* **Παρεμβάσεις τοπικής εμβέλειας (τοπικός χαρακτήρας πράξεων)**

Η Επιτροπή σε ορισμένες από τις αποφάσεις της έχει κρίνει ότι, λόγω ειδικών περιστάσεων των υποθέσεων ένα «*μέτρο είχε* ***καθαρά τοπικό αντίκτυπο*** *και κατά συνέπεια* ***δεν επηρέαζε καθόλου τις συναλλαγές μεταξύ κρατών μελών***. *Στις εν λόγω υποθέσεις η Επιτροπή διαπίστωσε, συγκεκριμένα, ότι ο δικαιούχος* ***παρείχε αγαθά ή υπηρεσίες σε μια περιορισμένη περιοχή ενός κράτους μέλους και ήταν απίθανο να προσελκύσει πελάτες από άλλα κράτη μέλη****, και ότι δεν μπορούσε να προβλεφθεί ότι το μέτρο δεν θα είχε παρά οριακές επιπτώσεις στις συνθήκες των διασυνοριακών επενδύσεων ή της εγκατάστασης»* (σημείο 196 της Ανακοίνωσης της Επιτροπής σχετικά με την έννοια της κρατικής ενίσχυσης). Στις περιπτώσεις αυτές δεν πληρούνται σωρευτικά τα κριτήρια που προαναφέρθηκαν και **δεν υφίσταται θέμα κρατικών ενισχύσεων**.

Τα κριτήρια που λαμβάνονται υπόψη κατά τη **εξέταση του τοπικού χαρακτήρα** ενός μέτρου περιλαμβάνουν κατά κύριο λόγο τα εξής:

**α)** η δραστηριότητα του δικαιούχου αφορά την **παροχή αγαθών και υπηρεσιών σε περιορισμένη γεωγραφική ζώνη επιρροής** εντός ενός κράτους μέλους

**β)** η δραστηριότητα εκτιμάται ότι είναι **απίθανο να προσελκύσει πελάτες από άλλα κράτη μέλη**, καθώς τα αγαθά και οι υπηρεσίες **απευθύνονται στον τοπικό πληθυσμό** άνευ διαφημιστική προβολής

**γ)** η κρατική χρηματοδότηση της δραστηριότητας θα έχει αμελητέο αντίκτυπο στις αγορές και τους καταναλωτές, καθώς **δεν προβλέπεται ότι θα προσελκύσει επενδυτές από άλλα κράτη μέλη** που θα θελήσουν να εγκατασταθούν στην εν λόγω περιοχή για να παρέχουν τη δραστηριότητα αυτή.

Στο πλαίσιο αυτό αξιολογούνται παράμετροι όπως:

* εάν η επιχείρηση **δραστηριοποιείται σε περιορισμένη περιοχή** εντός του κράτους μέλους **με μικρό πληθυσμό** (εν προκειμένω πρέπει να αποσαφηνίζεται ποιες περιοχές θα καλύπτονται από τις υπό χρηματοδότηση δομές και ποιος είναι ο πληθυσμός τους)
* εάν η δραστηριότητα του δικαιούχου **απευθύνεται κατά κύριο λόγο σε τοπικούς αποδέκτες – «πελάτες»,** λαμβάνοντας υπόψη το είδος και τα ειδικά (εγγενή) χαρακτηριστικά (πχ γλώσσα) της δραστηριότητας, τον αριθμό και τον τόπο κατοικίας των χρηστών / πελατών του προϊόντος / υπηρεσίας, καθώς και το αμελητέο ποσοστό των πελατών από άλλα κράτη μέλη
* τον σκοπό του μέτρου, που **δεν θα πρέπει να είναι η αύξηση των δραστηριοτήτων του δικαιούχου** (γιατί τότε θα μπορούσε να προσελκύσει επενδυτές από άλλα κράτη μέλη)
* τυχόν ενδείξεις για **ενδιαφέρον επενδυτών από άλλα κράτη** μέλη να παρέχουν παρόμοιες υπηρεσίες / προϊόντα
* την **κατάσταση της σχετικής αγοράς** εν γένει (τοπική και όχι διεθνής), τόσο για τον δικαιούχο όσο και για τους ανταγωνιστές του και την **κατάσταση του δικαιούχου** (κύκλος εργασιών, δυναμικότητα υποδομών, μερίδιο αγοράς)
* το χαμηλό ποσό της κρατικής χρηματοδότησης.
* **Εξέταση στοιχείων δικαιούχων**

Προκειμένου **να επιβεβαιωθεί η μη κρατική ενίσχυση**, πρέπει κατά την υποβολή των προτάσεων οι δυνητικοί δικαιούχοι να υποβάλλουν στοιχεία τα οποία διασφαλίζουν ότι **η πρότασή τους δεν αποτελεί οικονομική δραστηριότητα.**

Σε περίπτωση **που αποτελεί οικονομική δραστηριότητα** πρέπει να υποβάλλουν στοιχεία τα οποία διασφαλίζουν ότι η χρηματοδότηση του έργου:

* δεν δίνει **πλεονέκτημα στους δικαιούχους**
* **δεν νοθεύει** ή απειλεί να νοθεύσει τον ανταγωνισμό ή να έχει επιπτώσεις στις συναλλαγές.

Εφόσον τα παραπάνω δεν μπορούν να αποδειχθούν τότε πρέπει να εξεταστεί η μικρή επίπτωση στις συναλλαγές (δραστηριότητες με τοπικό αντίκτυπο που δεν επηρεάζουν τι συναλλαγές – βλ. παραπάνω)

Λαμβάνοντας υπόψη ότι η έννοια της κρατικής ενίσχυσης είναι μία αντικειμενική και νομική έννοια που ορίζεται απευθείας από τη ΣΛΕΕ και ερμηνεύεται από το Δικαστήριο της Ευρωπαϊκής Ένωσης, **στον συνημμένο Οδηγό για κρατικές ενισχύσεις δίνονται κατευθύνσεις / οδηγίες ώστε να εξετάζεται εάν η πράξη ενέχει στοιχεία κρατικής ενίσχυσης** (Συνημμένο αρχείο: 1c \_ Ο.Ι.1 \_ 1 \_ ΠΑΡΑΡΤ \_ ΙΙΙ \_ ΚΡΑΤΙΚΕΣ \_ ΕΝΙΣΧΥΣΕΙΣ\_v1\_080517)

|  |
| --- |
| **9. ΧΑΡΤΗΣ ΠΕΡΙΟΧΗΣ ΠΑΡΕΜΒΑΣΗΣ** |

